open-index/open-wikipedia-markdown huggingface dataset:
Safia Juuko Nalule

**Safia Juuko Nalule** (yazaalibwa Omwezi ogwokusatu 1966  ) munnayuganda omulwanirizi w'eddembe ly'abaliko obulemu, munnabyabufuzi era omubaka wa palamenti era eyaweerezaako nga  omukyala omulonde akikiikirira abantu abaliko obulemu, mu ttundutundu  lyomumassekkati ga Uganda  mu palamenti ya Uganda ey'ekkumi.  Mu  Mwezi ogwokuna  2021, yalondebwa okuba Ssentebe w’akakiiko ka Uganda  akalwanirira obwenkanya  (Equal Opportunities Commission-EOC).  Mu byobufuzi , yeegattira mu kibiina kya National Resistance Movement  nga wansi tikiti yaakyo kweyavuganyiza mu kulonda kwa bonna okwa 2016 . 

## Obuvo bwe n'okusoma kwe
Okusinziira ku mukutu ogw'omutimbagano ogw'akakiiko akalwanirira obwenkanya , Nalule yazaalibwa Mawokota mu disitulikiti y’e Mpigi eri omugenzi Mwami Lule Moses ne Mukyala Nanyonga Jane Lule 

Nalule yafuna ddiguli esooka okuva mu yunivasite y’e Makerere mu 1990 era olwamala awo n’afuna satifikeeti mu kutendeka enzirukanya ya bbizinensi okuva mu mu kitongole kyensi yonna ekivunaanyizibwa ku bakozi / Ekitongole ekigatta abakozesa  abakozi mu 1991. Mu 1996, yafuna satifikeeti bbiri – Satifikeeti mu bukulembeze bw’abakyala okuva mu ttendekero lya ESAMI (Eastern and Southern African Management Institute) ne satifikeeti mu by’obukulembeze n’enkozesa y'ensimbi entonotono okuva mu Mobility International USA (MIUSA). Ekyo yakigobereza dipulooma mu mateeka  okuva mu  ttendekero lya Law Development Center mu 2006 n’oluvannyuma n’afuna Ddiguli  eyokubiri mu ddembe ly’obuntu okuva mu yunivasite y’e Makerere mu 2016. 

## Emirimu gye
Nalule yali mubaka wa Palamenti okuva 2006, nga yatuula mu paalamenti ya Uganda ey'omunaana n'eyomwenda  . Mu mwaka  2020, yalondebwa ku bwa kaminsona ku kakiiko ka Paalamenti.  

Ekyo nga tekinnabaawo , wakati wa 2005 ne 2006, yaweerezaako nga Kaminsona n'akakiiko akeekennenya Ssemateeka wansi wa minisitule y'obwenkanya  n'ensonga za Ssemateeka . N'era yaliko Kansala n'ekitongole  ekyali kitwala Kampala ebiseera ebyo ki (Kampala City Council)  wakati wa 1997 ne 2006. Okuva mu 1996 okutuuka mu 2005, yakola nga omukulembeze owokuntikko ow'ekitongole kya Disabled Women Network and Resource  Organisation in Uganda (DWNRO).

Aweereza nga mmemba  ku lukiiko olufuzi olw'ekitongole ekigatta ebibiina by'abaliko obulemu ekya Uganda  (NUDIPU) okuva mu 2015 n’okutuusa leero, ne mu kibiina ky'abakyala  ekya  Uganda Women’s Network (UWONET) wakati wa 1990 ne 1997.

Mu 2017,yeeyali ssentebe w’akakiiko akavunaanyizibwa ku ddembe ly’obuntu.  Ng’omubaka omukyala mu paalamenti ya Uganda ey’ekkumi, yali mmemba w’ekibiina ekigatta ababaka ba Paalamenti abakyala ekya Uganda Women Parliamentary Association (UWOPA)  nga kw’otadde n’okuba omumyuka wa ssentebe ku kakiiko akalonda abantu ab'okuwa emirimu. Yateekebwa ku lukalala nga mmemba w’akakiiko akavunaanyizibwa ku nsonga z'amawanga ag'obuvanjuba bwa Afirika . 

## Ebijuliziddwa

# 
# 
# 
# 
# 
# 
# 
# 
# 

## Ebijuliziddwa wabweru wa Wikipedia

* Akakiiko ka Uganda Equal Opportunities Commission Archived
Alleluya Rosette Ikote

**Alleluya Rosette Ikote** Munnayuganda, munabyabufuzi era yaliko omukiise mu Paalamenti ya Uganda. Ye yali omubaka omukyala akiikirira Disitulikiti y'e Pallisa mu kakiiko ka National Resistance Council wakati w'omwaka 1989 okutuuka mu mwaka gwa 1996 n'omubaka wa Paalamenti okuva mu mwaka gwa 1997 okutuuka mu mwaka gwa 2001 mu konsitituwensi y'emu mu Paalamenti ya Uganda ey'omukaaga.

## Emirimu gye

### Eby'obufuzi
Ikote yeesimbawo mu kulonda okwa bonna okwa 1989 mu Uganda, era ye yali akiikirira Disitulikiti y'e Pallisa mu kakiiko ka National Resistance Council (NRC) mu mwaka gwa 1989. oluvannyuma  ennyo nga yegasse ku kibiina kya National Resistance Movement (NRM), yeesimbawo mu kulonda kw'ababaka mu Paalamenti okwa 1996 ng'era akiikirira konsitituwensi y'emu mu Paalamenti ya Uganda ey'omukaaga okuva mu 1997 ne 2001

Yasikizibwa Jennifer Namuyangu eyamuwangula mu kulonda kwa Uganda okw'ababaka ba Paalamenti okwa 2001.

### Ng'anyuse eby'obufuzi
Ikote yakolerako mu kibuga ky'e Nairobi  ng'eyali akulira ekitongole kya Amani Forum ekivunaanyizibwa ku by'emirembe .

Oluvannyuma yalondebwa nga maneja addukanya ekitongole kya United Nations Development Programme (UNDP) mu ggwanga lya South Sudan.

## Laba ne bino

* Parliament of Uganda
* Jenipher Namuyangu
## Ebijuliziddwa
Crystal Newman

**Crystal Newman** (yazaalibwa **Angela Newman** mu Nairobi) Munnayuganda, muweereza wa ku telefayina ne ladiyo. Newman yaweereza pulogulaamu ya *The Drive* ne *Hit Selector* ku 88.2 Sanyu FM, esangibwa mu Kampala, Uganda.

## Emirimu gye
Newman yawummula emirimu gye egy'oku ladiyo oluvanyuma lw'emyaka 18 mu Gwomunaana 2018. Yatwalibwa ng'omu ku bali balina amaloboozi agamanyikiddwa mu Uganda.

Mu Gwomunaana–Ogwomwenda 2018, Newman ye yali omuteesiteesi w'ebikujjuko bya Uganda Festival 2018 mu Washington DC.

Newman yaweereza sizoni esooka n'eyokubiri mu pulogulaamu ya ttivi eya NSSF Friends with Benefits ng'ali wamu ne Gaetano Kagwa mu 2015 ne 2017.

## Obulamu bwe obw'omunda
Bazadde ba Newman baali Sande Newman, Munnayuganda omubonzi w'ennyonyi ne Alex Newman, eyali Kaminsona w'abakozi b'ekibiina ky'amawanga amagatte eky'ababundabunda ekya United Nations High Commissioner for Refugees. Yali omu ku bawala abana mu famuira yaabwe.

Newman yatikkirwa Diguli mu mawulire eya Bachelor of Science in mass communications ku Ssettendekero wa Makerere University.

## Ebijuliziddwamu
Saidati Kemigisha

**Saidati Kemigisha** yazaalibwa 12 Ogw'omwenda munnayuganda azannya omuzannyo ogwa Criket. Mu Gwomusanvu 2018, yalondebwa mu ttiimu ya Uganda mu mpaka za 2018 ICC Women's World Twenty20 Qualifier tournament. Yafuna ekikopo kya Women's Twenty20 International (WT20I) ekya Uganda ng'azannya ne Scotland mu mpaka za World Twenty-20 Qualifier nga 7 Ogwomusanvu 2018.

## Ebyawandiikibwa

## Enkolagana ez'ebweru

* Saidati Kemigisha at ESPNcricinfo
Sarah Chelangat

**Sarah Chelangat** yazaalibwa 5 Ogwomukaaga 2001. Munayuganda nga muzannyi wa byamzinnyo mu kisaawe eyakuguka mu misinde egy'engendo empanvu. Yakiikirira Uganda mu mpaka eza 2019 World Athletics Championships, ng'avuganya mu mmita 5,000 ez'abakyala.

Yavuganya mu mpaka eza 2020 Summer Olympics. Yalina ebisago mu maviivi ebyamulemesa okuvuganya mu kiseera ekisinga obunene mu 2021, era teyakola kinene mu mpaka eza Olympics mu Tokyo mu 2021.

Okuwangula kwe mu mmita 5000 mu Nijmegen mu Ogwomukaaga 2019, 15:00.61, y'emu ku likodi ya Yuganda.

## Ebyawandiikibwa
Saala Khenyo

Sarah Kanyike munayuganda omunabyabufuzi, wo yalondebwa ku kya Minisita omubeezi ow'abakadde n'abaliko obulemu nga 24 Ogwomusanvu 2020. Nga tanafuuka kyaali,yeyali omumyuka wa Lord Mayor w'ekibuga kya Kampala, Uganda, ekibuga ekikulu era ekisinga obunene mu ggwanga. Yalondebwa mu kifo ekyo nga 16 June 2016. Bwe yali aweereza ng'omumyuka wa Lord Mayor, mu kiseera ekyo yeyali akiikirira Makindye East mu Kampala Capital City Authority Council.

## Ebyafaayo n'okusoma
Kanyike yasomera ku Kibuli Secondary School, nga tanegatta ku Yunivaasite eye Makerere, gye yattikirwa diguli esooka mu busomesa. Musiraamu era ayambala nyambala za busiraamu.

## Obumanyirivu mu mirimu
Mu kiseera ky'eby'obufuzi ekya 2011 okutuuka mu 2016, Sarah Kanyike yaweereza ng'omuyambi wa Lord Mayor Erias Lukwago. Era yakiikirira Makindye East mu KCCA Council okuva mu 2011 okutuuka mu 2016. Mu biseera ebyaayita, yaweereza ng'omukiise wa Makindye East ng'ate John Ssebaana Kizito ye yali meeya, wakati wa 1998 ne 2006. Omulundi gumu gwe yavuganyako ku kifo ky'omubaka wa Palamenti owa Makindye East.

Mu Gwomukaaga 2020, Pulezidenti Yoweri Museveni yalonda Sarah Kanyike ng'akulira ekikula ky'abantu mu KCCA. Erias Lukwago, Kampala Lord Mayor yamuwa ennaku ssatu okusalawo; oba okutwala ekifo ky'eggwanga oba okusigala ng'omumyuka wa Lord Mayor. Kanyike yasalawo okulekulira ng'omumyuka wa Lord Mayor olwo Lukwago kwekulonda Doreen Nyanjura okumuddira mu bigere.

Nga 24 Jjulaayi 2020, pulezidenti yaddamu n'alagira nti Kanyike alondeddwa mu lukiiko lw'abaminisita mu kifo ng'ow'abakadde n'abaliko obulemu ekitaalina muntu yenna. Ensonda ezeesigika nazo zalaga nti okufuulibwa Senkulu w'ekitongole kyonna mu Kampala Capital City Authority oteekwa okubeera ng'olina diguli ey'okubiri atenga Kanyike yalina diguli esooka yokka. Okulondebwa kwe kwekeneenyezebwa nekusunsulibwa Palamenti ya Uganda.

## Laba era

* Kabineeti ya Uganda
* Kampala Capital City Authority

## Ebyawandiikibwa

## Enkolagana ez'ebweru

* Sarah K crowd yalondebwa okuba Minisita nga 24 Ogwomusanvu 2020.
Sarah Kyolaba

**Sarah Kyolaba Tatu Namutebi Amin** (1955-11 Ogwomukaaga 2015 yali amanyidwanga "**Suicide** **Sarah**", yali munayuganda omuzinyi mukyala wa nnakyemalira Idi Amin ow'okutaano era eyasembayo kubaali abalamu. Yasisinkana Amin ng'alina emyaka 19 egy'obukulu era ne bafumbiriganwa mu 1975. Abafumbo bombi bazaala abaana basatu naye Kyolaba yaleka Amin oluvannyuma lw'okugenda mu buwaŋŋanguse mu 1979. Yagenda e Bungereza gye yatandikawo wooteeri n'oluvannyuma n'atandikawo saluuni y'enviiri. Yafa kkansa mu 2015.

## Obulamu bwe obwasooka
Sarah Kyolaba yazaalibwa mu Mulago Hospital, Kampala, Uganda, mu 1955 eri Haji Kamadi ne Aisha Nsubuga.

## Idi Amin
Kyolaba yasisinkana Idi Amin ng'alina emyaka 19nera yali muzinyi ku mikolo mu kibiina ekyayitibwa Revolutionary Suicide Mechanised Regiment Band ekyali eky'egye ly'eggwanga.  Kino kyabaako okukazibwako erinnya "Suicide Sarah". Abafumbo baafumbiriganwa mu Kampala mu 1975 mu mukolo Yasser Arafat mwe yali omuyambi w'omugole omusajja. Omukolo gw'embaga kigambibwa gwamalawo sente ezenkana pawundi 2. Kyolaba kigambibwa nti ye mukyala wa Amin gwe yali asinga okwagala.

Kyolaba yali lubuto era ng'ali mu mukwano ne kitaawe w'omwana we e Masaka bwe yasisinkana Amin. Nga 25 Ogwekumineebiri 1974 yazaala, era Amin ng'asinzira ku ttivi, yalangirira nti omwana azaalidwa wuwe era kitaawenomutuufu yabuzibwawo.

Kyolaba yagenda ne Amin bwe yawalirizibwa okuva mu Uganda mu 1979, nga yasookera Libya n'oluvannyuma n'agenda mu Saudi Arabia, gyebatebenkerera mu Jeddah. Kyolaba yayawukana ku  Amin mu 1982. Yagenda e Germany ne Faisal Wangita, mutabani wa Amin, n'aleka abaana be abalala basatu. Bwe yali mu Germany yasaba obubudamo era n'akolanga omwolesi w'obugoye obw'omunda nga tanadda London.

## Obulamu mu London
Kyolaba yatandikawo ekirabo ky'emmere ekya Krishna's mu Upton Road, West Ham, London okuva mu 1997 okutuusa mu 1998. Ekirabo ky'emmere kyagabanga ebika by'emmere n'enva eby'enjawulo okwali embuzi, omuchomo n'ekigere (ennyama y'ente ey'ekigere nga ssupu muzito). Kyaggalwaawo okumala akabanga mu Ogwekumuni n'ogumu 1997 oluvannyuma lw'ab'eby'obutonde n'eby'obulamu mu kitundu okusanga ebiyenje n'emmese mu kiyungu. Kyolaba yeewala okusibibwa mu kkomera ng'akkiriza omusango mu kkooti ya Snaresbrook Crown Court, gye yafuna ebbanga lya myaka ebiri,omusango gwagalwaawo nga yalina okusasula engasi ya £1,000.

Oluvannyuma lw'okufa kwa Amin mu Jeddah mu 2003, Kyolaba yamuyita "omuzira ow'amazima mu Afirika" era "taata ow'ebyewuunyo", n'agattako nti, "Yali muntu wa bulijjo, so ssi kisodde ekyaali kitiika. Yali muntu mukyamufu, omusanyufu enyo era nga wa kisa". Mu kiseera weyafiira, yali addukanya saluuni ye eri mu Tottenham, mu mambuka ga London era ng'abeera okumpi ne Palmers Green.

## Okufa
Kyolaba yafa kkansa nga 11 Ogwomukaaga 2015 mu Royal Free Hospital e London.

## Ebijuliziddwa
Sarah Mateke Nyirabashitsi

**Sarah Mateke Nyirabashitsi** (yazaalibwa 15 Ogw'omusanvu 1974 era yafa nga September 7, 2024)  munayuganda munabyabufuzi  era munaby'anjigiriza mu Uganda nga ye mukyala akiikirira Disitulikiti y'e Kisoro,  era Minisita omubeezi ow'ekikula ky'abantu, abakozi n'enkulaakulana  eyalondebwa mu 2021 Pulezidenti Yoweri Museveni mu... Palamenti ya Uganda ey’ekkumi n’emu.

## Obulamu bwe obwasooka n’okusoma
Sarah Mateke Nyirabashitsi yazaalibwa mu ggombolola ye Chahi, Disitulikiti y’e Kisoro mu bitundu by’e Kigezi eri  Philemon Mateke ne Joy Rwanfizi Mateka. Ono mwana wakusatu ku baana mukaaga mu maka gaabwe. Kitaawe yali munnabyabufuzi, yaliko Minisita omubeezi ow’ensonga z’ebitundu ate nnyina yali musomesa mukugu. 

Nyirabashitsi yasomera mu Seseme Integrate School oluvannyuma ku Maryhill High School okusoma siniya. Yeegatta ku yunivasite y’e Bugema n’afuna diguli y'okudukanya bizinensi .  Era alina diguli ey'okubiri mu by’obulamu okuva mu Yunivasite y’emu ne diguli ey'okubiri mu by’okuddukanya emirimu n’okuddukanya emirimu okuva mu Uganda Christian University .  

## Emirimu
Nyirabashitsi yayingira emirimu gya famire ye omuli okukola embaawo n'okutambuza.  Ono ye mutandisi wa Nyirabashitsi Foundation gy’awagira abaana okwegatta ku masomero ga siniya ag’ekisulo okuva ku siniya emu okutuuka ku siniya ey’okubiri.  Ye ssentebe w’olukiiko olufuzi olwa Metropolitan International University, Makerere Metropolitan Management Institute, Kampala. 

Nyirabashitsi yeegatta ku bakozi ba gavumenti ng'akulira emirimu mu Kisoro town council. Mu 2021, yavuganya ku kifo ky’omukyala omubaka wa palamenti mu Disitulikiti y’e Kisoro era n’awangula Rose Kabagyeni eyaliko mu ntebe .  Nyirabashitsi yalondeddwa okubeera Minisita omubeezi ow’ekikula ky’abantu, abakozi n’enkulaakulana (abaana n’abavubuka) ng’adda mu bigere bya Florence Nakiwala Kiyingi .  Yeegattira mu kibiina kya National Resistance Movement . 

## Ebijuliziddwa

## Ebiyungo eby’ebweru

* BA MEMBERS ABA KABINETI NE MINISITA BW'EGGWANGA ELYA UGANDA
Sarah Nabukalu Kiyimba

**Sarah Nabukalu Kiyimba** musuubuzi era nannyini wooteri mu Uganda. Mu 2012, olupapula lw'amawulire olwaa New Vision lwamwogerako ng'omu ku bantu ba naggaga mu Uganda.

## Bizineesi n'okusiga ensimbi
Ebimu ku bintu by'alina mwe muli wooteeri ya Brovad n'ekizimbe okutuula ofiisi z'ettabi erya DFCU Bank, nga byombi ebiri mu kibuga Masaka., ku kilomita nga 133 (83mailo ), ku luguudo, mu bukiikaddyo bwa bugwanjuba bw'ekibuga ekikulu ekya Uganda, Kampala.

## Laba era

* Olukalala lw'abantu bannaggaga mu Uganda
* Lydia Oile
* Sophia Namutebi

## Ebyawandiikibwa

* Olupapula lwa webusayiti ya Brovad Hotel
Davinia Esther Anyakun

**Davinia Esther Anyakun** (yazaalibwa nga 19 Ogwokuna 1976) mukyala Munnayuganda,munnabyabufuzi. 

Abadde Omubaka wa Paalamenti omukyala owa Disitulikiti y'e Nakapiripirit okuva mu 2016. Mmemba w'ekibiina ky'ebyobufuzi ekya National Resistance Movement, ekibiina ekikulemberwa Yoweri Museveni, Pulezidenti wa Uganda.

## Obuto bwe n'emisomo gye
Anyakun yazalibwa nga 19 Ogwokuna 1976 muDisitulikiti y'e Nakapiripirit mu tundutundu lye Karamoja. yatandiika emisomo gye egya Pulayimale ku Nkoyoyo boarding primary era n'atuula ebigezo bye ebya Primary Leaving Examinations mu 1991. Oluvanyuma yegatta ku Kangole Senior Secondary School natuula ebigezo bye ebya Uganda Certificate of Education mu 1995. Oluvanyuma yatuula ebigezo bye ebya Uganda Advanced Certificate of Education mu 1999 okuva ku Mbale secondary school. Mu 2002 yatikkirwa Dipuloma eya diploma in social work and social administration okuva mu Ttendekero lya Makerere Institute for Social Development. Esther Anyukan yayongerayo emisomo gye era mu 2009 yatikkirwa Dipulooma mu byobulamu eya diploma in health administration okuva ku Yunivasite ya  Uganda Christian University era nayongerako Diguli esooka eya procurement and logistics okuva ku Yunivasite ya  Nkumba University mu 2009.

## Emirimu gye egyasooka
Anyukan emirimu gye emitongole yagitandikira mu Ddwaliro lya Amudat mu 2004 ng'addukanya eddwaliro lino nga kino yakikola okutuusa mu 2010. Mu 2010 yegatta ku kitongole kya International Organization for Migration ng'omuddukanya wa Pulojekiti eno. Mu 2013 yakola n'ebitongole omuliAgricultural Cooperative Development International/Volunteers in Overseas Cooperative Assistance ne United States Agency for International Development okutuusa mu 2015. Mu 2016 yalondebwa ng'omubaka mu Paalamenti ya Uganda owa Disitulikiti y'e Nakapiripit.

## Emirimu gye nga munnabyabufuzi
Anyakun ye Mmemba omukyala mu Paalamenti owa Disitulikiti y'e Nakapiripiriti. Yayingira Paalamenti ya Uganda mu Gwokutaano 2016 ng'ayavuganyiza ku kaadi y'ekibiina kya National Resistance Movement. Mu Paalamenti yaweerezaako ku kakiiko k'ebyensimbi z'abakozi ba Gavumenti ne ku kakiiko k'ensonga z'ebweru.

Era mmemba mu kibiina ky'abakyala mu Paalamenti ekya Uganda Women Parliamentary Association (UWOPA).

## Ebimukwato eby'omunda
Muwalawe Challa Elma Kapel, yawangula empaka z'obwannalulungi ow'ebyobulambuzi owa Uganda mu 2017.

## Ebijuliziddwamu
Diana Angwech

**Diana Angwech**  Munnayuganda munnamateeka era aweereza nga Omumyuka wa Pulezidenti w'ekibiina ky'abannamateka ekya Uganda Law Society okuva mu Gwomwenda 2020.  

## Emisomo gye
Angwech yafuna Diguli esooka mu Mateeka eya Bachelor of Laws okuva ku Yunivasite y'e Makerere.

## Emirimu gye
Angwech yatandika emirimu gye egy'obwannamateeka mu Kkampuni y'abannamateeka ekya ROK advocates. Oluvanyuma yakola nga munnamateeka wa International Justice Mission okumala emyaka egikunukkiriza mu etaano, mu kaseera kano akola nga Maneja akwasaganya eby'enkulakulana mu kampuni ya Shonubi Musoke & Co. Advocates.

Mu Gwomwenda 2020, Diana Angwech yalondebwa mu kifo ky'amyuka Pulezidenti w'ekibiina kya'abannamateeka ekya Uganda Law Society (ULS) nga y'adda mu bigere bya Phoena Wall, eyali alondeddwa ku bwa Pulezidenti wa ULS. Era akola nga Sentebe w'akakiiko ka k'abannamateeka abato wansi w'akakiiko k'abakulu ab'atwala ekibiina ky'abannamateeka ekya ULS wamu n'akakiiko k'abannamateeka abato wansi wa East Africa Law Society.

Angwech ye sentebe era omutandisi wa pulogulaamu ya Alabaster Mentorship Program. Ye sentebe w'ekitongole ky'obwannanyini ekya Abide Family Centre eky'atandikibwawo okutumbula eby'obulamu mu famire ekisangibwa mu Jinja, Uganda.

## Ebijuliziddwamu
Sarah Kiguli

**Sarah Kiguli** Munnayuganda musawo wa baana, mu by’ensoma, n’okunoonyereza ku by’obusawo. Ono Pulofeesa era y'akulira ekitongole n'eby'obulamu by'abaana mu Makerere University School of Medicine ekitundu ku ttendekero ly'ebyobulamu erya Makerere University College of Health Sciences . 

## Ebyafaayo n'okusoma
Yazaalibwa mu massekkati ga nga 1961. Yasomera mu Gayaza High School nga tannayingira Makerere University, n'atikkirwa diguli esooka mu by'eddagala n'okulongoosa . Diguli ey'okubiri mu by’abaana nayo yagifuna mu Makerere. Oluvannyuma yafuna diguli ey'okubiri mu by’enjigiriza mu by’obulamu okuva mu yunivasite y’e Maastricht mu Budaaki . 

## Emirimu
Yatendekebwa mu ddwaaliro lya Mulago National Referral Hospital ng’amaze diguli esooka. Oluvannyuma yakola ng’omusawo mu ddwaaliro lye limu okumala emyaka emirala ebiri nga tannatandika pulogulaamu ya masters ey’emyaka esatu. 

Oluvannyuma lw’okusoma MMed, yagenda mu maaso n’okukola mu kitongole ky’abaana mu MNRH era n’alondebwa okuba omusomesa e Makerere mu kitongole ky’abaana n’ebyobulamu by’abaana. E Makerere, yalondebwa ku kakiiko k’ebyenjigiriza mu kitongole ky’obusawo mu 2000. Oluvannyuma yeenyigira mu kuteekawo ensoma empya ey’essomero ly’obusawo. 

Kiguli afulumizza nnyo mu bitabo bya banne,  era akuuma enkola y’abaana ekola ng’ekimu ku bigenda mu maaso mu ddwaaliro ne yunivasite. 

## Obuvunaanyizibwa obulala
Mu buyinza bwe nga pulofeesa w’abaana mu Makerere University Medical School, munda mu Makerere University College of Health Sciences, Kiguli akola ng’omuwi w’amagezi omukulu mu by’abaana mu Mulago National Referral Hospital, eddwaliro erisomesa yunivasite eno. 

## Laba ne

* Minisitule y'ebyobulamu mu Uganda

## Ebijuliziddwa

## Ebiyungo eby’ebweru

* Omukutu gwa Makerere University College of Health Sciences
Sarah Kisawuzi

**Sarah Ssentongo Kisauzi** munayuganda azannya Katemba amanyikidwa nnyo olw'ekitundu kyeyazanya nga Nalweyiso, Nnyazaala omubi mu 2013 ogwali ku tv eya NTV mu firimu eyali ezy'ebitundu eyitibwa Deception.

## Emirimu gye
Muky. Kisauzi yatutumuka nga Nalweyiso, ekifo kye yazannyira mu firimu ya Deception okuva mu 2013 okutuuka mu 2016 era n'afuna ekirabo eky'omuzannyi omukyala asinga mu 2015 ku Uganda Entertainment Awards. Oluvannyuma yazannyira mu firimu ya Disney eya chess Queen of Katwe nga jjajja wa Katende mu 2016, mu telenovela ya Uganda Second Chance. Yazannya nga Mama Stella mu firimu ya 2019 eyitibwa Bed of Thorns era yazannya nga Barbara Batte mu firimu y'oku ttivi eya Power of Legacy.
Muky. Kisauzi era yazannyira mu firimu ya Usama Mukwaya's mu 2012 filimu enyimpi Smart Attempt, ne mu firimu za Mariam Ndagire Because of you, Hearts in Pieces (2009) ne Where we Belong (2011). Kyategeezebwa nti Muky. Kisauzi yafuna ekifo mu nteekateeka ya Hollywood eyitibwa "Little America".

## Okuzannya Katemba

## Awaadi n'okulondebwa

## Ebijuliziddwa


## Enkolagana ez'ebweru
Sarah Walusimbi

**Sarah Irene Walusimbi** munnamateeka wa Uganda era akola ng'omuwandiisi w'ekitongole ekya National Water and Sewerage Corporation (NWSC).

Nga kino tekinnabaawo, wakati wa 15 Ogwomwenda 2015 ne 14 Ogwomwenda 2018, yaweerezaako ng'omumyuka w'omukulembeze w'akakiiko ka akabakulira ekitongole ky'ekittavvu ekya National Social Security Fund of Uganda.

## Ebyafaayo n'okusoma
Muky Walusimbi yasomera ku Makerere University, yunivasite esingayo obukadde mu Uganda, gye yattikirwa eby'amateeka. Yafuna diguli esooka mu byamateeka (LLB). Omwaka ogwaddirira, yafuna dipulooma mu by'amateeka okuva mu Law Development Centre mu Kampala, ekibuga ekikulu ekya Uganda era ekibuga ekisinga obunene. Oluvannyuma, yafuna diguli ey'okubiri mu Business Administration (MBA), okuva mu Eastern and Southern African Management Institute (ESAMI).

## Emirimu
Walusimbi munnamateeka era munnamateeka wa Kkooti Enkulu mu Uganda era mukungu n'obumanyirivu obusukka mu 30. Yasooka kuweerezako ng'omukulu w'ekitongole kya National Water and Sewerage Corporation (NWSC), ekitongole kya gavumenti ekivunaanyizibwa ku kugaba amazzi ag'okunywa n'okukuŋŋaanya, okulongoosa n'okusaasaanya kazambi mu mazzi mu ggwanga .

Okumala emyezi ng'etaano okuva nga 8 Ogwokutaano 2015, oluvannyuma lw'eyali Sentebe okufa okutuusa nga 29 Ogwomusanvu 2015, omukuumi w'olukale lwe yalondebwa okudda mu kifo kye, yaweereza nga Ssentebe wa NSSF, ng'akola ng'omukulembeze mu kifo ky'omukuumi. Yakiikirira ekibiina kya *Federation of Uganda Employers* ku kakiiko ka NSSF.

## Ebirala ebitunuulirwa
Sarah Walusimbi mmemba wa Uganda Law society, Institute of Corporate Governance ne Women Lawyers Association of Uganda. Era atuula ku kakiiko ak'abakulira ekitongole ekya Housing Finance Bank, bbanka y'eby'obusuubuzi ekitongole ekya NSSF mwekirina emigabo ebitundu 50.

## Laba era

* Peninnah Kasule
* Anne Abeja Muhwezi
* Agnes Tibayeyita Isharaza

## Ebyawandiikibwa

## Enkolagana ez'ebweru

* Omukutu gwa webusayiti gwa Uganda National Social Security Fund
Seanice Kacunga

**Seanice Kacungira** munayuganda munamawulire era nga mukozi wa ku leediyo.

## Omulimu gwe
Yakolerako e Kenya (Capital FM) ne Ugandan Media (Sanyu FM, WBS ne NTV).

Seanice ne mutoowe Nancy Kacungira bombi baatandikawo Blu Flamingo, kkampuni okuddukanya eby'empuliziganya mungeri eya digito.

## Awaadi
Yafuna awaadi y'omu ku bakazi abakyasinze okuba abatutumufu mu bizinensi awamu ne gavumenti.

## Obulamu bwe
Mufumbo eri Fabian Adeoye Lojede era muzadde w'abaana babiri. Oluvannyuma yakyusa erinnya lye n'atandika okuyitibwa Seanice Lojede oluvannyuma lw'okugattibwa.

## Ebyawandiikibwa
Donna Kusemererwa

**Donna Asiimwe Kusemererwa** Munnayuganda mugabi w'eddagala, musomesa, era maneja. Ye  Dayilekita omukulu ow'ekitongole kya National Food and Drug Authority mu Uganda. Yalondebwa mu kifo ekyo mu Gusooka 2016.

## Obuto bwe n'emisomo gye
Yazaalibwa mu Ttundutundu lyeBuggwanjuba bwa Uganda circa 1970. Pulayimale ye yagisomra ku Kittante Primary School. Yasomera ku Mount Saint Mary's College Namagunga mu misomo gye egya O-Levo ne A-Levo. Yasoma eby'okugaba eddagala okuva ku Ssettendekero wa Makerere University, Yunivasite ya Gavumenti esinga obugazi n'obukulu mu Uganda, nga yatikkirwa mu 1993 ne Diguli esooka mu by'eddagala eya Bachelor of Pharmacy degree. Oluvanyuma yegata ku Yunivasite ya Curtin University of Technology mu Australia, nga yatikkirwa Diguli ey'okusatu mu by'eddagala eya Master of Pharmacy degree. Oluvanyuma yafuna Diguli mu kukwasaganya bizinensi eya Master of Business Administration okuva mu ttendekero lya Eastern and Southern African Management Institute.

## Emirimu gye
Okugoberera emisomo gye mu Australia, yakomawo mu Uganda era n'atandika okukola ng'omusomesa w'abayizi abali mu mwaka ogwokuna mu kusoma eby'eddagala ku Makerere Yunivasite, okuva mu 1997 okutuusa mu 1999. Yaweerezaako nga Maneja w'abyonna ku Joint Medical Store, etterekero ly'eddagala lya Gavumenti, okuva mu 1997 okutuusa mu 2008. Okuva mu Gwomwnda 2008 okutuusa mu gusooka 2013, Yaweereza nga Dayilekita ow'okuntiiko owa Ecumenical Pharmaceutical Network, esangibwa mu Kampala, Uganda. oluvanyuma yaweerza nga omukugu ey'ebuuzibwako ku by'eddagala okuva mu 2013 okutuusa mu 2016. Mu Gusooka 2016, yalondebwa ku bwa Dayilekita omukulu owa National Food and Drug Authority, nga y'adda mu bigere bya Gordon Katende Ssematiko, eyali ogobeddwa olw'misango egy'ekuusa ku nguzi

## Laba ne bino

* Minisitule ya Uganda ey'ebyobulamu

## Ebijuliziddwamu

## Ebijuliziddwamu eby'bweru wa Wikipediya

* Homepage of National Food and Drug Authority
Sera (omuyimbi)

**Sarah Nampijja** yazaalibwa nga Ogwomukaaga 8, 1990. Yamanyibwa nga Sera eyali omuyimbi era omuwandiisi w'ennyimba owa Uganda. Yafuna ettutumu mu Uganda mu 2012 olw'oluyimba lwe olumu olwa "contagious" mwe yayimbira ne Jeff Blaise.

## Obulamu bwe
Sera yazaalibwa mu 1990, nga ye mwana asooka mu baana abasatu aba John Kakooza ne Elizabeth Wolwa.

## Ennyimba
Mu 2012 bwe yali ng'alabikira ku "Katogo" ku Record TV, yeeyogerako ng'omuyimbi wa fusion bweyategeeza nti "Nnakizuula nti ragga mulungi gye ndi, nzizuula nti dancehall nnungi gye nsobola era Rnb ansanyusa nnyo".

Sera yasooka okussa omukono ku ndagaano ye eyasooka mu 2009 ng'aweza emyaka 19 bwe yakkiriza omukago ne kkampuni y'ennyimba eyitibwa Swangz Avenue mu Kampala.

Sera yasooka kuyimbira ku mikutu gy'amawulire mu Uganda n'oluyimba "Delivered" mweyali n'omuyimbi KidFox. Yatuuka ku buwanguzi bwe yayimba oluyimba "Contagious" ne Jeff Blaze. Kino yakigoberera n'oluyimba lwa "Fire" olwali terummanyiddwa nyo mu ggwanga.

Mu kiseera ky'okufa kwe yali alowoozebwa okuba ng'akola vidiyo empya ey'oluyimba ng'agezaako okukomya embeera ye embi. Yali omu ku bayimbi 256 abakyasinze mu Uganda.

## Okufa
Sera yafa obulwadde bwa alusa ez'omulubuto oluvannyuma lw'okufuna obuzibu ng'ava e Masaka gye yali agenze okuziika kitaawe w'omutendesi we Ken.

Okusinziira ku mukwano gwe ow'okulusegere era nga muyimbi munne Viboyo Oweyo eyali naye mu kaseera ke akasembayo, Sera yasooka kuzirika ng'ali mu kyalo e Masaka, nga tannaba kutwalibwa mu ddwaliro ly'omu kitundu kyokka eno abajjanjabi baamutegeeza okutwalibwa mu eddwaliro eddene erya Kitovu erisinga obunene, nga kigambibwa nti yafa nga atuusibwayo..

Oluvannyuma lw'okufa kwe, waaliwo olugambo olwali lutambuzibwa ku mitimbagano olugamba nti Julius Kyazze, omukulu w'ekitongole kya Swangz Avenue, yali akwatibwa nga byekuusa ku kufa kwa Sera naye yavaayo n'abimenyawo era n'ategeeza nti "Nsaba temukiriza bibagambibwa nti nkwaatidwa, ndi butaayi."

Maama wa Sera Elizabeth Wolwa naye yajja ku kuziika kwe okukakasa nti muwala we ne Kyazze baali ba mukwano nnyo era n'alaga nga bweyalinga amwogerako enyo mu mboozi zabwe.

## Ebitabo ebyafulumizibwa oluvannyuma lw'okufa
Mu 2016 ekitongole ekya Swangz Avenue kyafulumya oluyimba oluyitibwa "One Ting Man" nga Sera yalimu ne K'millian ow'e Zambia.

## Ebyafaayo

### Ennyimba

* Omuliro
* Obulwadde obusiigibwa
* Enjuba evaayo
* Omusajja omu ow'ekikangabwa
* Okuwaayo
* Tewakyaliwo
* Ntwala
* Baasumululwa

## Ebyawandiikibwa

## Enkolagana ez'ebweru

* "Sera's Nampijja Thru K N Lenses"
Sezi Mbaguta

**Sezi Prisca Bessy Mbaguta** (19 Ogwokubiri 1946 – 10 Ogusooka 2023) yali munnabyabufuzi wa Uganda era omukozi wa Gavumenti. Yali Minisita omubeezi ow'abakozi ba Gavumenti mu Kabinenti ya Uganda. Yalondebwa mu kifo ekyo mu Gwomukaaga 2006. Mu nkyukakyuka ez'akolebwa mu Kabinenti nga 16 Ogwokubiri 2009, ne mwezo eza nga 27 Ogwokutaano 2011, Yasigaza ekifo kye mu kabinenti. Mbaguta ye yali Omubaka mu Paalamenti omulonde akiikirira abakyala ba Disitulikiti y'e Rukungiri.

## Obuto bwe n'emisomo gye
Mbaguta yali yazalibwa nga 19 Ogwokubiri 1946 mu Disitulikiti y'e Rukungiri. Mbaguta yalina Diguli esooka mu by'obufuzu eya degree in political science and public administration okuva ku Yunivasite ya Uganda esinga obunene n'obukulu Makerere University. Era yafuna Diguli ey'ennyongereza eya Diploma in Public Administration, nga n'ayo yagigya ku Makerere, gyeyafuna mu 1975. Diguli ye ey'okubiri eya Master of Arts in public administration and management yagifuna mu 1997, nga nayo yagifunira ku Yunivasite y'e Makerere.

## Emirimu gye
Mbaguta yalina ebbanga eliwerako mu kuweereza ng'omukozi wa Gavumenti nga yatandikira mu 1975, bwe yali akola ng'akwasaganya eby'ensasula y'abakozi ba Gavumenti ku kakiiko akakulembera abakozi ba Gavumenti ekifo kye yatuulamu okutuusa mu 1980. Wakati wa 1980 ne 1983, yaweereza nga akulira akakiiko akakulira abakozi ba Gavumenti saako ne mu Minisitule y'abakozi ba Gavumenti okuva mu 1983 okutuusa mu 1990.

Mu 1990, yaweereza nga omumyuka w'akulembera akakiiko akekennenya emirimu gya Gavumenti. Oluvanyuma mu mwaka ogwo, yalondebwa ku bwa Kaminsona akulembera abakozi ba Gavumenti nga yaweereza mu busobozi obwo okutuusa 1996. Wakati wa 1992 ne 1996, yaweerezaako ng'omukubiriza wa Civil Service Reform Implementation Project (CSRIP). Okuva mu 1996 okutuusa 1999, yaweerezaako nga Dayilekita akwasaganya abakozi mu Minisitule y'abakozi ba Gavumenti. Mu 1997, ekitiibwa kye kyakyusiibwa nafuuka maneja era n'omukubiriza w'abakozi ba Gavumenti n'enkola egobererwa mu mirimu mu Minisitule y'emu. Yali mu kifo ekyo okutuusa mu 2006. Mu kaseera ke kamu, yaweereza nga Dayilekita w'abakozi ba Gavumenti mu Minisitule y'abakozi ba Gavumenti. Yalondebwa mu kifo kyeyasembayo okuweereza mu Kabinenti mu Gwomukaaga 2006.

## Obulamu bwe n'okufa kwe
Mbaguta yali mufumbo. Yali anyumirwa nnyo ensonga z'ekikula ky'abantu n'abakyala wamu n'okutumbula enkulakulana y'ebyalo.

Mbaguta yafa nga 10 Ogusooka 2023, ku myaka 76.

## Laba na bino

* Paalamenti ya Uganda
* Kabinenti ya Uganda
* Disitulikiti y'e Rukungiri

## Ebijuliziddwamu

## Ebijuliziddwamu eby'ebweru wa Wikipediya

* Webusayiti ya Paalamenti ya Uganda
Shadia Nankya

**Shadia Nankya** yazaalibwa  25 November 2001 munayuganda omuzannyi w'omupiira akola ng'omukuumi wa FUFA Women Super League club UCU Lady Cardinals FC ne Uganda women's national team.

## Ebyafaayo by'omupiira
Nankya abadde azannyira UCU Lady Cardinals mu Uganda.

## Ebyafaayo by'ensi yonna
Nankya yazannyira Uganda ku mutendera ogusinga obunene mu 2021 COSAFA Women's Championship ne 2022 Africa Women's Cup of Nations qualification.

### Ebiruubirirwa by'ensi yonna
*Ebyavaamu n'ebyavaamu birimu omuwendo gw'ebiruubirirwa bya Uganda ogusooka*

## Ebyawandiikibwa

## Enkolagana ez'ebweru

* Shadia Nankya on Facebook
Shamim Bangi

**Bridget Shamim Bangi** Yazaalibwa 6 Ogwomusanvu 1993. Munayuganda Omuzannyi wa badminton. Yatandika okuzannya badminton nga wa myaka 13 ku Mariam High School. Ng'aweza emyaka 21, yamaliriza ddiguli ye mu Insurance and Banking mu Ndejje University. Yavuganya mu mpaka z.'emizannyo eza 2010 ne 2018 Commonwealth.

## Ebirungi bye yakola

### Empaka za Africa
*Abakazi ab'emirundi ebiri*

### BWF International Challenge/Series (5 titles, 5 runners-up)

*Ebibinja by'abasajja ebibiri*

:   BWF International Challenge tournament
:   BWF International Series tournament
:   BWF Future Series tournament

## Ebyawandiikibwa

## Enkolagana ez'ebweru

* Bridget Shamim Bangi at BWF.tournamentsoftware.com
Doreen Amule

**Doreen Ruth Amule**, nga amanyikiddwa nga **Doreen Aumule**, Munnayuganda, munnabyabufuzi era Mubaka wa Paalamenti, akiikirira abakyala mu Disitulikiti y'e Amolatar, okuva mu 2017. Y'omu ku bavugirizi b'etka lya Paalamenti ery'okujja ekkomo ku myaka gya Pulezidenti wa Uganda, nga bwekyawandiikibwa mu Ssemateeka wa Uganda owa 1995.

## Obuto bwe n'emisomo gye
Yazaalibwa mu Disitulikiti y'e Amolatar, nga 28 Ogwekkumi 1882. Yasomera ku Masindi Secondary School wakati wa 1998 ne 2001, mu misomo gye egya O-Levo. Oluvanyuma yegatta ku Wanale View Secondary School, mu Mbale, mu misomo gye egya  A-Levo, okuva mu 2002 okutuusa mu 2003.

Mu 2004, yakkirizibwa mu Yunivasite ya Uganda eya basiraamu eyitibwa Islamic University in Uganda, nga yatikkirwa mu 2007 ne Diguli mu kukwasaganya abantu eya Bachelors in Human Resource Management. Mu 2010, yasomera ku ssomero ly'amateeka erya Law Development Centre mu Kampala, nga yatikkirwa Satifikeeti mu mateeka eya Certificate in Administrative Law. Oluvanyuma, mu 2014, yatikkirwa Diguli eyokubiri mu Bizinensi eya Master of Business Administration okuva mu Yunivasite y'e Nkumba.

## Emirimu gye
Mu 2008, yatandika okukola nga omuyambi w'omusomesa ku ttabi lya Yunivasite ya Nile eliri mu Arua, nga yasomesa okutuuka mu 2009.

## Emirimu nga Munnabyabufuzi
Mu 2011, yalondebwa nga Kansala wa Disitulikiti y'e Amolatar. Mu 2014, yalondebwa nga Sentebe w'akakiiko k'abakyala akakulembera Disitulikit y'e  Amolatar, nga yaweereza mu kifo ekyo mu 2016. Mu kasera keekamu, yawereza nga Omumyuka wa Pulezidenti w'ekibiina ky'abakyala ekya Network for Locally Elected Women of Africa (REFELA), era yali sentebe w'akakiiko akakwasaganya eby'embalirira mu kibiina kya Gavumenti ey'awakati. Okuva mu 2011 okutuusa mu 2016, yaweereza ng'omwogezi w'akakiiko akakulembera Disitulikiti y'e Amolatar.

Mu 2016 yesimbawo ku kifo ky'omukyala mu Paalamenti akiikirira Disitulikiti y'e Amolatar. Yesimbawo ku kaadi y'ekibiina ekiri mu bukulembeze ekya National Resistance Movement. Yawangula.

## Laba ne bino

* Evelyn Anite

## Ebijuliziddwamu

## Ebijuliziddwamu eby'ebweru wa Wikipediya

* Omukutu gwa Webusayiti ya Paalamenti ya Uganda
* Ekifaananyi kya Doreen Amule wamu n'aba famire ye ku lunaku lwe yalayizibwa okuyingira mu Paalamenti (nga bwekiragibwa ku mukutu gw'amawulire ogwa Newision.co.ug)
Anne Juuko (Munnabyanfuna)

**Anne Juuko** yazaalibwa mu 1981, MunnaYuganda Akola ne Bbanka ate era Mukungu wa Bank ya Stanbic era Ssenkulu, bank ye by'obusuubuzi esinga obunene mu ggwanga  ng'ezitowa akawumbi kamu n'obukadde 600 mu za ddoola bwe gwatuukira omwaka 2019.  Yatwala obuvunaanyizibwa buno mu gw'okusatu wa 2020 nga 1.

## Ebyafaayo n'ebyenjigiriza
Yazaalibwa mu masekkati ga Uganda mu gye 80. Yasomera mu masomero g'okukitundu ga Primary ne Siniya oluvannyuma ne yeegatta ku ssettendekero wa Makerere, Ssettendekero w'eggwanga asinga obukadde n'obunene. Eyo yafunayo ddiguli mu by'obusuubuzi. Ddiguli ye ey'okubiri mu by'enteekateeka yagifunira mu  Heriot-Watt University Business School, mu kibuga Edinburgh, e Scotland, mu Bungereza. Mukyala Juuko yamaliriza amasoma g'obukugu amalala mangi mu by'obukulembeze n'okulungamya.

## Emirimu
Yatandika emirimu gy'okwenyigira mu bya Bank mu 2001.Mu gye 2000, yakolako nga amyuka akwanaganya eby'ensimbi mu  Citibank Uganda Limited. Yasuumusibwa n'atwalibwa mu S Citibank Kenya Limited, gye yakola nga amyuka akwanaganya ba kasitoma n'okunoonya akatale okumala emyaka ebiri okuva mu Gwomukaaga 2010 okutuusa ogwomukaaga 2012.

Mu 2012, yabapangisibwa ekitongole kya Standard Bank Group, okukola nga omukulu okunoonyeza ekitongole kino akatale mu nsi yonna okutuukira ddala omwaka 2017. Mu mwezi ogusooka 2018, yalondebwa okubeera akulira eby'ekikugu mu Standard Bank Namibia, kye yokolera okutuuka ogwokubiri 2020.

Nga 1 Ogwokusatu 2020, Juuko yasikira Patrick Mweheire, nga Ssenkulu wa Banka ya Stanbic mu Uganda, era n'afuuka omukyala Munnayuganda eyasooka mu kifo kino. Mweheire  yalondebwa okuba ssenkulu wa Bank eno mu bintu ebirala nga Ethiopia, Kenya, Tanzania, Uganda ne South Sudan.

## Ebirabo n'engule
Nga akulira eby'okunoonyeza Stanbic bank akatale mu nsi yonna mu Uganda, Juuko yawangula engule ya  *Primary Dealer of the Year* award okumala emyaka mukaaga egy'omuddiringwana.

## Ffamire
Yafumbirwa munnamateeka Apollo Nelson Makubuya  okuva mu kkampuni y'amateeka eya MMAKS Advocates kkampuni y'amateeka eby'ensimbi mu Kampala, Uganda

## Laba ne Bino

* Stanbic Bank
* Standard Bank Group
* Olukalala lwa Bank mu Uganda
* Apollo Makubuya

## Ebijuliziddwa


## Ebibanja bya Yintaneeti eby'ebweru

* Ekibanja kya Stanbic Bank Uganda Limited
* Anne Juuko yalondebwa nga Ssenkulu wa Stanbic Bank ng'asikira  Mweheire eyalondebwa okulira Bank eno mu kitundu moves  okuva nga 25 ogwokubiri 2020.
* Stanbic Bank Uganda: Okulondebwa kwa ba Ssenkulu  okuva nga 25 Ogwokubiri 2020.
Doris Akol

**Doris Akol** Munnayuganda, Munnamateeka era mukulu w'essomero. Mu Gwekkuminebiri 2021, yalondebwa ng'omuwabuzi mu International Monetary Fund, mu Washington, DC, Amerika.

Ng'ebyo tebinnabaawo, yali akolagana n'aba offiisi ya Dentons' mu Kampala. Yaliko Omukulembeze w'ekitongole ekiwooza ky'emisolo ekya Uganda Revenue Authority (URA). Yalondebwa mu kifo ekyo Maria Kiwanuka, eyali Minisita ow'ebyensimbi, okuteekateeka n'ebyenkulakulana, Ku Bbalaza nga, 27 Ogwekkumi 2014. Yadda mu bigere bya Allen Kagina, eyali yawummula oluvannyuma lw'ebisanja bibi eby'emyaka etaano eby'omuddiringaana mu URA.

## Emisomo gye
Doris Akol yasomera ku Nakasero Primary School. Mu misomo gye egya O-Levo, yasomera ku Mount Saint Mary's College Namagunga. Oluvanyuma yegatta ku Nabisunsa Girls Secondary School, mu misomo gye egya A-Levo. Alina Diguli mu mateeka eya Bachelor of Laws (LLB), gye yafuna mu 1993, okuva mu Yunivasite y'e Makerere, Yunivasite ya Gavumenti esinga obukulu n'obugazi mu Uganda. Era yayongerako Dipuloma mu mateeka eya postgraduate Diploma in Law Practice (Dip.Law.Pract.), gyeyafuna okuva ku ssomero ly'amateeka erya Law Development Centre, mu Kampala. Dipuloma ye eya Diploma in Financial Management (Dip.Fin.Mngmt.), yafunibwa okuva mu ttendekero lya Uganda Management Institute. Alina Diguli ey'okusatu mu mateeka eya  degree of Master of Laws (LLM), gye yafuna okuva mu Yunivasite y' Makerere. Diguli ye y'okusatu endala yagiifunira mu Yunivasite ya McGill University mu Canada mu 2001. Mmemba w'abakulira ettendekero lya Institute of Chartered Secretaries and Administrators (ICSA).

## Emirimu gye
Oluvanyuma lw'okutikkirwa okuva mu ssomero ly'a mateeka erya Law Development Centre mu 1994, yamala omwaka gumu mu offiisi za  PricewaterhouseCoopers, ez'omu Kampala. Mu 1995, yegatta ku kitongole kya URA, nga munnamateeka waabwe. Okuva mu 2012 okutuuka mu 2014, Doris Akol yali Kaminsona w'ebyamateeka n'ensonga ezikwasaganya ekitongole kya Uganda Revenue Authority. Mu kifo ekyo, era yakolako munamateeka wa Kampuni. Mu Gwekkumi 2014, yalondebwa okukulembera ekitongole kya URA. Ofiisi eno yagifuna nga 30 Ogwekkumi 2014. Nga 29 Ogwokusatu 2020, Akol yagibwako obuvunanyizibwa buno era John Musinguzi Rujoki ye yadda mu kifo kye.

## Awaadi ze yafuna
Mu Gwomwenda 2018, Doris Akol yafuna awaadi ya  *African Women in Leadership* Award, okuva mu kitongole ky'abakyala ekya the African Virtuous Women Awards Organisation, ku mukolo ogwategekebwa ku Women Development Centre, Abuja, ekibuga ekikulu ekya Nigeria, mu kwagala okumusiima olw'obukulembeze obulungi.

Mu Gwokusatu March 2018, Akol yawangula awaadi ya *2018 Person of the Year Public Excellence Award*, okuva eri aba katabo ka African Leadership Magazine, mu kwagala okumusiima olw'obukulembeze n'okuwaayo mu kwongera ku by'enkulakulana.

## Laba na bino

* Uganda Revenue Authority
* Eby'enfuna bya Uganda
* Minisitule y'ebyensimbi, enteeketeka n'enkulakulana (Uganda)

## Ebijuliziddwamu

## Ebijuliziddwamu eby'ebweru wa Wikipediya

* Omukutu gwa Webusayiti ogwa International Monetary Fund (IMF)
Elizabeth Kabanda

**Elizbeth Kibula Kabanda** Munnayuganda, Munnamateka era Mulamuzi, aweereza ng'omulamuzi  wa Kkooti ya Uganda ensukkulumu, okuva mu 2013. nga tannatuula mu kifo ekyo, yaliko omumyuka w'omukuumi w'ebiwandiiko by'emisango egy'obumenyi bw'amateeka mu kkooti ensukkulumu.

## Obuto bwe n'emisomo gye
Yakkirizibwa mu Yunivasite ya Gavumenti esinga obugazi n'obukulu mu Uganda eya Makerere University, okusoma amateeka era yatikkirwa Diguli esooka mu mateeka eya Bachelor of Laws degree. Alina Dipuloma mu kukwasisa amateeka eya Diploma in Legal Practice, gye yafunira mu Ttendekeroly'abannamateeka erya Law Development Centre, mu Kampala. Munnamateeka omuwandiise mu Uganda era Mmemba mu kibiina ky'abannamateeka ba Uganda.

## Emirimu gye
Nga yakalondebwa mu kkooti , yaweebwa obuvunaanyizibwa okukola ku nsonga z'eby'ettaka. Mu 2015, yakyusibwa okuva mu nsonga z'ettaka n'ateekebwa ku Divizoni y'obumenyi bw'amateeka.

Mu 2016, Ow'ekitiibwa Kabanda yaweebwa obuvunaanyizibwa ku Kkooti empya eyali eteekeddwawo eya Mpigi Circuit, ng'omulabirizi waayo. Era yaweerezaako ne mu kkooti y'e  Mubende Circuit mu 2016 ne ku ntandikwa ya 2017.

Ogumu ku misango gw'eyali mu mitambo mwalimu ogwa Gavumenti vs Stella Nyanzi, nga Gavumenti yali evunaana Stella Nyanzi, emisango ebiri egy'okuvoola n'okukozesa obubi emikutu emigatta bantu ekikontana n'etteeka elifuga ebyuma bikalimagezi erya Computer Misuse Act of 2011.

## Ebiwakanyizibwa
Mu Gwokusatu 2017, Kaliisoliso wa Gavumenti yalagira okunoonyereza ku mulamuzi Elizabeth Kabanda, oluvanyuma lw'okwemulugunya okwakolebwa abantu babiri abaali bakolera wansi we. Eyali omuvuzi we, Matiya Akantorana, n'eyali omukuumi we, Jimmy Eyou, bawandiikira Kkaliisoliiso nga bamutegeeza nti omulamuzi yali yafuna ensimbi zaabwe ez'okutambula okuva mu offiisi y'ebyensimbi ey'essiga eddamuzi naye nalemererwa okuzibawa.

Oluvanyuma lw'okumpi mwaka mulambi nga banoonyereza, IGG yafulumya by'eyali azudde. Yazuula nti omulamuzi ono yali yasasula abakozi be ennaku 30 atenga baali baakola ennaku 40. Omulamuzi yalagibwa okusasula abaali abakozi be banno omugatte gwa Silingi za Uganda USh630,000 (ezikunnukkiriza. US$180), ng'ensimbi z'eyali akumpanyiza ababiri bano.

## Laba ne bino

* Essiga eddamuzi erya Uganda
* Irene Mulyagonja

## Ebijuliziddwamu

## Ebijuliziddwamu eby'ebweru wa Wikipediya

* Omusajja asindikibwa mu mbuzi ekogga okumala emyaka 25 olw'okutta eyali omwagalwa we Nga 24 Ogwokusatu 2016.
Peruth Chemutai

**Peruth Chemutai**  nga yazaalibwa mu mwezi ogw'omusanvu ng'enaku z'omwezi 10 mu mwaka gwa, 1999 Munayuganda adduka emisinde gy'okudduka n'obuuka obuuma nga bw'ogwa mu mazzi. Yawangula omudaali gwa zaabu mmu mita 3000 egy'okuduka nga bw'obuuka obuuma n'ogwa mu mazzi mu mpaka za  2020 egya  Summer Olympics mu kibuga ky'e Tokyo, n'afuuka munayuganda eyasooka nga mukazi okuwangula omudaali gw'emizannyi gya Olympic.

Chemutai y'alina likodi ya Uganda eya mita 3000&nbsp; ey'okuduka emisinde nga bw'obuuka obuuma n'ogwa mu mazzi n'eya kiromita 5 ey'oku luguudo

## Emirimu gye
Ono asibuka mu disitulikiti y'e Bukwo era yatandika okudduka mu mwaka mu 2013 oluvannyuma lw'okwenyigira mu mpaka z'okudisitulikiti ez'emisinde ezaali ziyitibwa 'District Athletics Championships' mu Bukwo ng'omuwagizi wa bulijjo. Mu mizannyo gy'omwaka gwa 2015 egy'abavubuka egy'amawanga agali mu luse olumu ne Bungereza ezaali mu Apia, yawangula omudaali ogwa feeza mu mita 1500  ne mita 3000.

Mu mwaka gwa 2016, ku myaka 17  egy'obukulu Chemutai yeetaba mu mbiro ez'abakyala  ez'okuduka ng'obuuka obuuma n'ogwa mu mazzi mu kigero ekya mu mita 3000 era nakwata ekifo kya musanvu empaka ezaatuumibwa 2016 eza IAAF World  ez'abali wansi w'ensi w'emyaka 20 zaali mu kibuga kya Bydgoszcz, mu ggwanga lya Poland.

Mu mpaka z'omwaka gwa 2016 eza Summer Olympics  mu kibuga kya Rio de Janeiro, esaawa ye gyeyamalirako zaali  9:31.03 mu misinde egyo era teyayitamu kugenda kuluzannya lw'akamalirizo.

Yavuganya mu mpaka za junior women's race mu mwaka gwa 2017 eza IAAF World Cross Country Championships  mu kibuga kya Kampala, naamalira mu kifo kyamusanvu.

Mu mpaka z'abatasusa myaka 20 ezaali wo mu mwaka gwa 2018 eza World U20 Championships ezaaliwo mu masekati g'omwezi ogw'omusanvu, yafuna omudaali gwa feeza mu mita 3000&nbsp; egy'okuduka emisinde gy'okubuuka obuuma nga bw'olinya mu mazzi. Oluvannyuma lwa wiiki, mu mpaka za  Monaco Diamond League, yateekawo likodi y'eggwanga ng'adukidde obudde 9:07.94.

Mu mwaka gwa 2019, yavuganya mu mpaka za senior women's race ezaali mu mwaka gwa 2019 eza  IAAF World Cross Country Championships ezaali mu kibuga Aarhus, mu ggwanga lya Denmark. Yakwata kifo kyakutaano.

Mu mpaka za Olympics ezaali  mu kibuga ky'e Tokyo mu mwaka gwa 2020, Chemutai yeetaba mu mita 3000&nbsp; egy'okuduka emisinde ng'obuuka obuuma n'ogwa mu mazzi. Yawangula abaali basuubirwa okusitukitra mu misinde gino okwali Beatrice Chepkoech ne Hyvin Kiyeng Jepkemoi okumalira mu budde bwa 9:01.45, ng'eno nyali likodi ya ggwanga lyonna, n'awangula omudaali gwa zaabu . Chemutai yafuuka omunayuganda omukazi eyasooka okuwangula omudaali gwa Olympic  mu muzannyo gwonna .

## Empaka z'ensi yonna zeyetabyemu
Aisha Nakiyemba

**Aisha Nakiyemba** (yazaalibwa nga 14 Ogwokutaano 1993) Munnayuganda azannya badminton. Yavuganya mu mizannyo gy'amawanga agaaliko amatwale ga Bugengereza mu 2018 mu Gold Coast. Yafuna omudaali gw'ekikomo mu mizannyo gya Africa egya 2019 egy'abakyala ababiri ne munne Gladys Mbabazi.

Nakiyemba yasoma bya busuubuzi ku ssettendekero wa Ndejje era kati akola ne Kampala club.

## By'atuuseeko

### Emizannyo gya Africa
*Nga bazannya abakyala babiri*

### BWF International Challenge/Series (Yakwata kya 4)
*Ng'azannya yekka*

*Ng'a bazannya babiri*

: Empaka za  BWF International Challenge 
: Empaka za  BWF International Series 
:  Empaka za BWF Future Series 

## Ebijuliziddwa

## Ebijanja bya yintaneeti

* Aisha Nakiyemba at BWF.tournamentsoftware.com
Anne Kabagambe

**Anne Namara Kabagambe** Munnayuganda omukugu mu by'enfuna ate era mukungu eyali Ssenkulu wa  International Bank for Reconstruction and Development Group ye Bank y'ensi yonna eyasooka mu Africa. Obudde buno akola nga mmemba ku ku lukiiko olufuzi olwa Barrick Gold Corporation.

## Obulamu bwe n'ebyensoma
Kabagambe yazaalibwa Kisoro, mu ttawuni esangibwa mu bukiika ddyo w'obugwanjuba mu Uganda okuliraana ensalo ya Rwanda ne Democratic Republic of Congo,  nga ye mwana ow'omunaana ku baana 12 eri omukungu wa Gavumenti eri maama ow'awaka. Yamaliriza Siniya mu Uganda nga tannagenda mu ggwanga lya America eyo gye yafunira ddiguli ye eyasooka okuva mu University of California at San Diego. Yafuna ddiguli ey'okubiri mu nkolagana y'amawanga okuva mu  Columbia University ne mu nkologana y'abantu okuva mu George Washington University. Era yafuna Dipulooma ez'enjawulo mu nkogana y'amakampuni okuva mu ssomero lya  John F. Kennedy School of Government ku Ssettendekero wa Harvard, n'eyobukulembeze mu Cranfield School of Management.

## Emirimu

### Emirimu egyasooka ne African Development Bank
Kabagambe yatandika emirimu gye ng'akiikirira ekibuga New York ku by'okusuubulaziganya n'enkulakulana mu China, India ne Middle East. Yakolako n'ekitongole ky'amawanga amagatte  wamu n'ekitongole ky'amawanga amankuseere mu kibuga New York. mu 1989, Kabagambe yeegatta ku African Development Bank, eyo gye yafuukira omukulembeze ow'okuntikko. Yakola ne ttiimu eyakola ennyo okukwanaganya enteekateeka empanvu ezaakola ennyo okutembekenza akatyabaga k'ebyenfuna mu 2007-2008 wamu n'amawanga g'obugwanjuba bwa Africa okulwanyisa obulwadde bwa Ebola. Mu mwezi ogusooka 2016, yeegatta ku lukiiko olukulu olwa Africa-America Institute.

### Bank Y'ensi yonna
Mu gwekkuminogumu 2018, Kabagambe yalondebwa nga Ssenkulu wa  World Bank Group mu  Africa ng'akiikirira  Botswana, Burundi, Eritrea, Eswatini, Ethiopia, Gambia, Kenya, Lesotho, Liberia, Malawi, Mozambique, Namibia, Rwanda, Seychelles, Sierra Leone, Somalia, South Sudan, Sudan, Tanzania, Uganda, Zambia and Zimbabwe—oluvannyuma lw'okukola ssenkulu w'ettunduttundu lino. Yafuuka omukyala ow'okubiri okutwala ekifo kino oluvannyuma munna Ethiopia  Kabagambe era akola nga ssentebe w'olukiiko lwa Bank y'ensi yonna akola ku by'embeera z'obuntu. era mmemba ku lukiiko oluvanaanyizibwa ku by'enteekerateekera y'ebyensimbi olukulaakulanya abantu.

## Obulamu bwe
Kabagambe alina omutabani, William Teli Muhumuza Keita Kabagambe. Amanyi bulungi nnyo okwogera Olungereza ne Olufaransa.

## Ebijuliziddwa